CELEX: 32010D0323
Language: sk
Date: 2010-06-10 00:00:00
Title: 2010/323/: Rozhodnutie Komisie z  10. júna 2010 , ktorým sa udeľuje výnimka z vykonávania nariadenia Európskeho parlamentu a Rady (ES) č. 1165/2008 o štatistike stavov hospodárskych zvierat a produkcie mäsa, pokiaľ ide o Bulharsko a Nemecko [oznámené pod číslom K(2010) 3617]

11.6.2010   
            
            
               SK
            
            
               Úradný vestník Európskej únie
            
            
               L 145/15
            
         ROZHODNUTIE KOMISIE
   z 10. júna 2010,
   ktorým sa udeľuje výnimka z vykonávania nariadenia Európskeho parlamentu a Rady (ES) č. 1165/2008 o štatistike stavov hospodárskych zvierat a produkcie mäsa, pokiaľ ide o Bulharsko a Nemecko
   [oznámené pod číslom K(2010) 3617]
   (Iba bulharské a nemecké znenie je autentické)
   (2010/323/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1165/2008 z 19. novembra 2008 o štatistike stavov hospodárskych zvierat a produkcie mäsa a o zrušení smerníc Rady 93/23/EHS, 93/24/EHS a 93/25/EHS (1), a najmä na jeho článok 20 ods. 1,
   so zreteľom na žiadosť Bulharska z 10. februára 2009,
   so zreteľom na žiadosť Nemecka z 20. marca 2009,
   keďže:
   
               (1)
            
            
               V súlade s článkom 20 nariadenia (ES) č. 1165/2008 Komisia môže udeliť členským štátom výnimku z vykonávania tohto nariadenia v prípade, že si uplatňovanie tohto nariadenia na ich vnútroštátne štatistické systémy vyžaduje významné úpravy a môže spôsobiť značné praktické problémy.
            
         
               (2)
            
            
               Tieto výnimky by sa mali udeliť Bulharsku a Nemecku na základe ich žiadosti.
            
         
               (3)
            
            
               V súlade s nariadením (ES) č. 1165/2008 členský štát, ktorému sa udelila výnimka do 1. januára 2010, pokračuje v uplatňovaní ustanovení smerníc Rady 93/23/EHS (2), 93/24/EHS (3) a 93/25/EHS (4) do tohto dátumu.
            
         
               (4)
            
            
               V súlade s nariadením (ES) č. 1165/2008 členský štát, ktorému sa udelila výnimka do 1. januára 2011, pokračuje v uplatňovaní ustanovení smernice Rady 93/25/EHS do tohto dátumu,
            
         PRIJALA TOTO ROZHODNUTIE:
   Článok 1
   1.   Bulharsku a Nemecku sa udeľuje výnimka z uplatňovania nariadenia (ES) č. 1165/2008 na obdobie, ktoré sa končí 1. januára 2010.
   2.   Nemecku sa udeľuje výnimka z uplatňovania nariadenia (ES) č. 1165/2008, pokiaľ ide o ovce a kozy, na obdobie, ktoré sa končí 1. januára 2011.
   Článok 2
   Toto rozhodnutie je určené Bulharskej republike a Nemeckej spolkovej republike.
   Toto rozhodnutie sa uplatňuje od 1. januára 2009.
   
      V Bruseli 10. júna 2010
      
         
            Za Komisiu
         
         Olli REHN
         
            člen Komisie
         
      
   
   
      (1)  Ú. v. EÚ L 321, 1.12.2008, s. 1.
   
      (2)  Ú. v. ES L 149, 21.6.1993, s. 1.
   
      (3)  Ú. v. ES L 149, 21.6.1993, s. 5.
   
      (4)  Ú. v. ES L 149, 21.6.1993, s. 10.